দুৰ্নীতিৰ বিৰুদ্ধে সোণোৱাল চৰকাৰে শূন্য সহনশীলতা নীতি দোহাৰি থকাৰ বিপৰীতে ওদালগুৰি জিলাৰ টংলাৰ হৰিশিঙা ৰাজহ চক্ৰ বিষয়াৰ কাৰ্য্যালয়ত দেখা গৈছে অন্য ছবি।
ঘোচ লোৱাৰ অভিযোগত ২ জুলাইত বিটিচিৰ ভূমি আৰু ৰাজহ বিভাগে হৰিশিঙা ৰাজহ চক্ৰৰ ৰাজহ বিষয়া (লাট মণ্ডল) নুমল দৈমাৰীক বৰ্খাস্ত কৰে।
স্থানীয় লোকে লাট মণ্ডলজনে ঘোচ নহ'লে একো কাম নকৰে বুলি দীৰ্ঘদিন ধৰি কৰি অহা অভিযোগ সঁচা প্ৰমাণ কৰি মণ্ডলগৰাকীয়ে ঘোচ লোৱাৰ ভিডিঅ' এটা ছ'চিয়েল মিডিয়াত ভাইৰেল হৈ পৰে।
অভিযুক্ত মণ্ডলজনেও ইতিমধ্যে ঘোচ লোৱা বুলি স্বীকাৰ কৰিছে। আনহাতে চক্ৰ বিষয়ায়ো এই ধনৰ ভাগ পাই বুলি লাট মণ্ডলজনে লগতে স্বীকাৰ কৰিছে।
অভিযোগমতে নুমল দৈমাৰীয়ে এজন লোকৰ পৰা মাটিৰ পঞ্জীয়নৰ বাবদ ১০ হাজাৰ টকাৰ ঘোচ লৈছিল।
আনহাতে ভিডিঅ'টোত স্পষ্টকৈ শুনা গৈছে যে মণ্ডলজনে পূৰ্বেও ১০ হাজাৰ টকাৰ ঘোচ লৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
